safouaneb/arywiki huggingface dataset:
نزهة بيدوان

نزهة بيدوان (خلاقت ف رّباط ف 18 شتنبر 1969) رياضية مغريبية ف لاتليتيزم كانت متخصصة ف لمسافات لقصار و ب دّات ف 400 ميترو حواجز. هي من احسن رّياضيات ف تّاريخ د لمغريب وكانت دّات تيتر بطلة لعالم ف 400 حواجز 2 مرات ف 1997 و 2001. نزهة بنت لحومة د يعقوب لمنصور ف رّباط و بدات ف رّياضة لمدرسية و كانت لمواهب رّياضية ديالها باينة من صغرها و هادشي لّي شجع لاساتيدة د رّياضة ديالها باش يدفعوها باش تدوز تيست د لاتليزيم ف مركب مولاي عبد الله ف 1986، و بدات كاتطريني مع نادي الاولمپيك الرباطي. نزهة بدات لكاريير ديالها و تالقات ف لمسابقات لوطنية و ف 1991 دخلات ل لمعهد لوطني د لاتليتيزم لّي كان كايشرف عليه لمدرب لكبير لحسن صمصم عقا لّي خدم معا بزاف ديال الابطال لمغاربة. نزهة ستافدات بزاف من لخدمة لحتيرافية لّي كانت ف لاتليتيزم لمغريبي ديك لوقت ب لوجود ديال مدربين و خبراء كبار بحال عزيز داودة، محمد سنداوي، سعيد بلمغارية و لبطلة لكبيرة فاطمة لفقير لّي كانت كل لمؤشرات كاتقول بلي نزهة غادي تكون لخليفة ديالها ف 400 حواجز.
نزهة رݣراݣي

نزهة رݣراݣي ممثلة مغريبية تولدات ف17 دجنبر 1957 فالرباط، شاركات فبزاف دلافلام، ؤمسلسلات، بحال مسلسل من دار لدار لي كان ناجح ؤمعروف عند لمغاربة. ؤشاركات ؤلا فشحال من مسرحية بحال : الرجل الذي و المراة التي، ؤهي مرات لمغني لبشير عبدو عندها جوج د دراري، علي لمجرد ؤ لمغني لمشهور سعد لمجرد. لخدمة ديالها. افلامها مسلسلاتها
سيستيم جغرافي د لإحداتيات

سّيستيم لجغرافي د لاحداتيات هو سيستيم د لاحداتيات كيخلي كل بلاصة ف كوكب لارض باش تكون معروفة بواحد المجموعة ديال نّماري، لحروفا ؤلا رّموز. لاحداتيات غالبا كيتختارو باش تكون وحدة من نّماري كتمثل موضع عمودي ؤجوج ولا تلاتة ديال نّماري كتمثل موضع افقي؛ بشكل تبادلي، شي بلاصة جغرافية يمكن التعبير عليها ب ڤيكتور ديكارتي ب تلاتة د لابعاد مشروكة. لختيار لي منتاشر كتر ديال لاحداتيات هو عرض جغرافي، طول جغرافي ؤرتيفاع جغرافي. باش تحدد شي بلاصة علا لمستوى خاصك دير لاسقاط علا لخريطة. نوطات.
نضرية د نسبية

نّضرية د نّسبية كتشمل جوج د نّضريات: نسبية لخاصة ونسبية لعامة. نّضرية جابها البرت اينشتاين ف لول د لقرن لعشرين، ملي كانو لعولاما كيحاولو يلقاو حل ل لّاتناسق لّي كاين ما بين لميكانيك ديال نيوتن ؤ لكهرومغناطيسية. نّضرية د نّسبية لخاصة اللي تصاوبات ف 1905، كتهتم ب لحركة ديال لكسادي ملًي ماكاتكونش قوة لجادبية من بعد ما جاو معادلات د ماكسويل ؤ تعاودات صياغة ديال لقوانين د لحركة لمتناسقة. نّضرية د نّسبية لعامة لي تنشرات ف 1915، هي نّضرية ديال لجادبية لي جات بلاصت لجادبية نيوطونية. واخا هوما راهوم بحال بحال ملي كيتعلق لامر بحقول د لجادبية ضعاف ؤ سرعات صغار. حتال 3 مارس 2010 عاد تنشرات لكتبة لاصلية ديال اينشتاين من طرف اكاديمية د اسرائيل ديال لعلوم ؤ لانسانيات.
نعوم تشومسكي

نعوم تشومسكي (#تحويل ) (تولد نهار 7 دجنبر 1928 ف فيلاديلفيا ف لميريكان) هو عالم ليسانيات و فيلسوف و عالم منطق و مؤرخ و ناشط سياسي ميريكاني. تشومكسي كتب تال دابا كتر من 100 كتاب فاللسانيات والسياسة ولاعلام، وكان ما بين 1980 و 1992 هو اكتر واحد حي اللي تستشهدو بيه لباحثين فلعالم. تيتعتابر تشومسكي باللي هو لاب ديال علم اللسانيات المعاصر، و لخدمة ديالو اترات بزاف ف مجالات اخرة بحال لانفورماتيك و الرياضيات و لپسيكولوجيا. تشومسكي ناشط سياسي وعندو بزاف د لاراء اللي كاتعتابر اناركية لاسلطوية، تينتاقد بزاف السياسة لبرانية د لميريكان، و الراسمالية ديال الدولة، وتيضامن معا لقضية لفلسطينية. كتوبا ديالو. تشومسكي كتب بزاف د لكتوبا ف شلا مواضيع كتيرشي اللسانيات والسياسة. من لكتوبا لمشهورة اللي كتب كاين:
نعيمة المشرقي

نعيمة المشرقي (خلاقت وتوفات ف الدار لبيضا، 1943 - 5 اكتوبر 2024) كانت ممثلة مغربية. متلات ف بزاف د لافلام ؤ لمسلسلات لمغريبية. المسيرة الفنية ديالها. لبداية ديال نعيمة المشرقي كانت ف لمسرح فين بدعات ؤ خدمات مع فرق مسرحية مشهورة ف لمغريب، بحال لفرقة د لمعمورة، د لبساتين، د مسرح الانس، ؤ حتى لفرقة د لاذاعة ؤ تّلفازة لمغريبية؛ من 1964 ؤ نعيمة بدات كتبان ف برامج ؤ مسلسلات مغريبية، لعبت اول دور نسائي ليها ف مسسل "عائلة رام دام"، متلات ف كتر من 20 فيلم طويل فرانساوي ؤ طالياني، ؤ متلت ؤلا ف بزاف د لمسلسلات ؤ د لافلام لمغريبية بحال "عرس الدم"، "فاتن"، "حرب ديال الثلاثة دلملوك"، "لالة حبي"، ؤ "زنقة السنونو". ف 1998 ربحات لجائزة د احسن صوت ف مسلسل "امينة" ف لمهرجان د الاذاعات العربية ف القاهرة. نعيمة المشرقي هي حتى سفيرة النوايا الحسنة ف ليونسيف، مستشارة د لمرصد الوطني د حقوق الطفل، ؤ رئيسة مساعدة ف النقابة لوطنية د لمحترفين د لمسرح.
نعيمة سميح

نعيمة سميح (خلاقت ف 1953 ف دّار لبيضا و توفات ف 8 مارس 2025 ف الرباط) هي مغنية مغريبية. هي من اهم لمغنيات لمغريبيات ف ستيل ديال لموسيقى لعصرية لمغريبية، بدات لمسيرة ديالها ف سّبعينات د لقرن لعشرين و غنات بزاف د لاغاني لّي نجحو ف لمغريب و عندها شعبية كبيرة برا لمغريب و ب دّات ف دزاير و تونس و لمشريق. حياتها. نعيمة بنت درب السلطان، من عائلة اصلها من لجنوب د لمغريب، ف كازا و كبرات ف حومة بوشنتوف. كان درب سّلطان ف ستّينات نشيط بزاف تقافيا، و خرّج بزاف ديال سّميات ف لمجالات د لموسيقا و رّياضا و لاداب. نعيمة بانو لمواهب ديالها ف لغنا ف سن صغيرة حيت بدات كاتغني و هي عندها 9 سنين. نعيمة ما كملاتش قرايتها، وقفات ف شّهادة لبتيدائية، و ما قراتش لموسيقى و كانت خدامة ف لحلاقة و تّجميل و كان عندها صالون ديالها خاص. كان عزيز عليها لغنا و كان لواليد ديالها ضد باش تولي مغنية. واخا هاكاك بقات نعيمة شادة ف لحلم ديالها و شاركات ف برامج ديال لمواهب لّي كانت كاتنضمهوم لايداعة وتّلفزة لمغربية. اول برنامج بانت فيه كان "خميس الحظ" لّي كان كايقدمو محمد لبوعناني غير هو فين بانت مزيان كان ف برنامج لمسابقات "مواهب" ديال عبد النبي الجيراري لّي خرج واحد لجيل متميز ديال لمغنيات بحال سميرة بنسعيد و عزيزة جلال. كان لواليد د نعيمة متبع لمسيرة ديالها و شرط عليها باش تغني غير ف لموسيقى لعصرية و تخدم مع كتاب كلمات و ملحنين ف اغاني معقولة ب كلمات محترمة. هاد لمراقبة د لواليد ديالها صعبات عليها ف لّول لمسيرة ديالها و لّي سهل عليها لقضية كانو تّدخلات ديال ملحنين وصحفيين كبار بحال محمد بنعبد السلام و محمد البوعناني و خالد مشبال لّي دواو مع لواليد ديالها و توسطو ليها حيت كانو مامنين ب لموهبة لكبيرة ديالها. و هاكدا خرجات اول غنية ديالها "نوارة" لّي نجحات بزاف و تبعوها غنيات خرين لّي نجحو و ولاو من لخالدات د لاغنية لمغريبية بحال "الله عليها قصارة" و "ياك اجرحي" لّي كتبها زّجال لكبير علي الحداني.
نور الدين النيبت

نور الدين النيبت (تزاد ف الدار لبيضا ف 13 نونبر 1970) كوايري مغربي دولي كان كايلعب ف لبوسط د مدافع اوسط و من احسن لّعايبية لمغاربة عبر تّاريخ. لعب 115 ماتش دولي مع لمونتاخاب لمغريبي و شارك ف 2 كيسان عالم (94 و 98). نور الدين النيبت بدا لكاريير ديالو ف لوداد لبيضاوي، لّي ربح معاه 3 د لبوطولات و كاس افريقيا د لابطال ف 1992. النيبت كان من رّكايز د لجيل دهبي د لوداد ف لبدو د تسعينات لقرن 20 ف لفرقة تّاريخية لّي دربها لاوكراني يوري مع لعايبية كبار بحال رشيد الداودي، فخر الدين الرجحي، مجيد بويبوض و لحسن بنعبيشة. فاش كان ف لوداد، كان النيبت عندو واحد لپوليڤالونس كبيرة بحيت كان كايلعب ف بزاف د لبلايص و وصل باش لعب قلب هجوم ف لفينال د سّوبر كوب د افريقيا ضد اسيك ميموزا. هاد لقوة هي لّي خلاتو يكون من احسن لمدافعين لّي دازو ف لعالم، حيت كانت عندو شوفة هجومية و كايزعم ف صنع لعمليات و كايفهم كيفاش كايتحركو لمهاجمين. من بعد حتارف ف فرانسا ف اف سي نانط عام واحد (1993–94)، و لّي تختار فيه ف طّوب 10 د لبوطولة د فرانسا. من بعد سنا مع سبورتينغ لشبونة لبرطقيزي لّي لعب معاه عاماين (1994–1996) قبل ما يسني مع ديبورتيفو لاكورونيا سّبانيولي ف 1996. طّرانسفير ديال ل "سوبير ديبور" كان ف ديك لوقت اغلى بيعة د لعايب مغريبي (6 د لمليون د لاورو). ف سبانيا دوز النيبت 8 سنين تالق فيها ب شكل كبير و تختار بزاف د لمرات ف لفرقة لمتالية د لّيغا. ربح لّيغا مع دّيبور ف 2000 ودّا معاهوم لكاس ف 2002. النيبت سالا لكاريير ديالو ف طوطنهام نّݣليزي لّي لعب فيه بين 2004 و 2006.
نويبي ريناس

نويبي ريناس (بالصبليونية: Nueve Reinas، اللي كاتعني تسعود د لملكات)، فيلم ارجونتيني لّي دار لاخراج ديالو فابيان بيلينسكي. لفيلم متلو فيه لادوار رّئيسية ݣاستون بولس و ريكاردو دارين و ليتيسيا بريديسي. هاد لفيلم ديال دراما ملخص لفيلم. لفيلم كايحكي لقصة ديال جوج شلاهبية لّي عرفو بعضياتهوم غير ب زّهر و دخلو على واحد تّبزنيسة باش ينصبو على واحد سپانيولي ملعق عزيز عليه يجمع تّنابر لقدام و غادي يبغيو يبيعوليه شي تنابر مزورين.
نيجيريا

نيجيريا، اللي سميتها رسميا لجمهورية لفيديرالية د نيجيريا (ب لينݣليزية: Federal Republic of Nigeria)، هي واحد لبلاد فغرب افريقيا واكبر بلاد فافريقيا من ناحية السكان (تيسكن فيها كتر من 204 مليون واحد). تيحدًها النيجر من الشمال، بينين فلغرب، تشاد وكاميرون فالشرق، ولخليج د غينيا فلجنوب. لعاصمة د نيجيريا هي ابوجا واكبر مدينة فيها هي لاݣوس. لفلوس اللي كيتخدًمو فنيجيريا هوما النًايرا والرئيس د نيجيريا د دابا هو موحمادو بوهاري. نيجيريا عندها قتيصاد واعر وتيتنافس مع جنوب افريقيا على اقوى قتيصاد فلقارة د افريقيا. الصادرات د لپطرول عاونات بزاف باش توصل نيجيريا لهاد ليقتيصاد الصحيح. نيجيريا فيها تلاتة ديال لاثنيات اساسية هي ليوروبا ولايݣبو و لهاوسا. لبلاد مقسومة تقريبا مابين لمسيحيين ولمسلمين. لمسيحيين تيسكنو ف لجنوب ولوسط، ولمسلمين تيسكنو فالشمال ولجنوب لغربي.
نيحيت

نيحيت جماعة ترابية قروية كاينة في اقليم تارودانت، جهة سوس ماسة، ساكنين فيها 1850 نسمة، على حسب الاحصاء العام 2014.
نيد فور سپيد

نيد فور سپيد (ب ) هي واحد السلسلة د اللوعاب د السباق د الطونوبيلات لفتراضية، لي صاوباتها الشركة د ايليكطرونيك ارتس، ولكن كاطورها دابا ݣوست ݣيمز. كل لعبة من السلسلة د نيد فور سپيد كاتهضر على شيفور د شي طونوبيل سريعة، لي خاص هاداك اللي لاعب بيه يكمل بيه بزاف د السباقات، و يهرب بيه من الطونوبيلات د لبوليس اللي تايتبعوه. اول لعبة د نيد فور سپيد خرجات ف 1994.
نيشان

نيشان كانت مجلة مغريبية مكتوبة بالداريجة كانت كاتخرج كل سيمانة. بدات ف 9 شتنبر 2006 و تسدات نهار 1 اكتوبر 2010، و كانت تابعة ل لݣروپ ديال تيلكيل. 3 شهور من بعد ما تحلات، فنهار 20 دجنبر 2006 لوزير لول ديال ديك لوقيتا دريس جطو قرر باش يمنع لمجلة حيت هضرو ف لعدد ديالهم 91 على النوكات وكيفاش لمغاربا كيضحكو على الدين والجنس والسياسة.
نيكاراݣوا

نيكاراݣوا، رسميا لجمهورية د نيكاراݣوا (بالصبليونية: República de Nicaragua) هي بلاد جات ف امريكا لوسطانية، و اكبر بلاد فيها. تاتحدّها هوندوراس من الشمال لغربي، لبحر د لكاريبي من الشرق، كوسطاريكا من لجنوب، و لمحيط لهادي من لجنوب لغربي. اول مرة وصلو لاوروپيين للبلاصة اللي فيها نيكاراݣوا كانت ف لقرن 16، ملي دخلات صبانيا وحتلاّت لارض اللي كانت مسكونة من بزاف د لقبايل من شحال د لوقت. ف 1821، ستاقلات لبلاد من صبانيا، و ف 1838 ولاّت جمهورية. واحد الطرف د نيكاراݣوا (الساحل د الناموس) كان مستعمر من بريطانيا، و ستاقل بوحدو ف 1860. من موراها دخل مع نيكاراݣوا، و لكن الشمال ديالو تعطا لهوندوراس ف 1960. نيكاراݣوا دازو فيها بزاف د لمشاكل سياسية من نهار ستاقلات، و دازت فيها حروب اهلية و وقات د الديكتاتورية و لازمات لاقتصادية و لاعصارات. من بين لمشاكل لكبار اللي وقعو ف لبلاد كانت التورة د 1960-1970، و لحرب لاهلية ديال التمانينات. تيسكنو ف نيكاراݣوا تقريبا 6. 5 مليون د الناس و لعاصمة ديالها هي ماناݣوا. اللغة الرسمية د لبلاد هي الصبلونية، و كاين بزاف د اللغات محلية تاتعتارف بيهم الدولة لغات جهوية. حتا لينݣليزية محسوبة معاهم، و تاتّهضر ف شي بلايص من لبلاد. لفلوس اللي كاتخدّم هي لكوردوبا، و النضام د لحكيم رئاسي (الرئيس د لبلاد من 2007 لدابا هو دانييل اورطيݣا). نيكاراݣوا داخلة ف بزاف د لمنضمات دولية منها لامم لمتحدة و لبنك الدولي و صندوق النقد الدولي و منضمة التجارة لعالمية و الجماعة د لكاريبي.
نيكليوتيد

نيكليوتيد (ب لونݣلي : nucleotide) ف لبيولوجيا هي لاباز باش كيتبنا DNA و RNA، ؤ كاين لي كيوصفها ب لغة لي كتكتب بها لجينات؛ حيت ترتيب ديالها هو لي كيعطي صيفات للكائن وتغير فهاد ترتيب اقدر ابدل صيفة. بنادم عندو 3 د لمليار نيكليوتيد مفرقة علا 23 كوبل د لكروموزومات. نيكليوتيدات ف DNA ؤ RNA. تركيبة. نيكليوتيد مبني ب: نواع. كاين خمسة د نواع ديال نيكليوتيدات هما :
نيكولا ساركوزي

نيكولا ساركوزي (بلفرانساوية: Nicolas Sarkozy، تولد ف 28 يناير 1955 فباريز) هو سياسي فرانساوي، وكان الرئيس د فرانسا من 2007 ل 2012. قبل ما يولًي رئيس د فرانسا كان هو الرئيس د لحزب ديالو، اللي هو الاتحاد لحركة شعبية (UMP) وكان وزير د الداخلية. التوجه السياسي ديالو. فلوقت ديال جاك شيراك (اللي هو الرئيس اللي كان قبل من ساركوزي)، كانت فرانسا مامفاهماش مع لميريكيان فبزاف د لحوايج، بحال لحرب فلعراق د 2003، وخيابت لعلاقة مابيناتهم. ملًي جا ساركوزي، كان واحد من لاهداف ديالو يحسًن لعلاقة مع لميريكان ويقرًب كتر بحال دابا للحلف د الناطو.
نيلز بور

نيلز بور (تولد فـ7 اكتوبر 1885 ف كوپنهاݣن ؤ مات فـ18 نونبر 1962 فنفس لمدينة) كان عالم د لفيزيك دانماركي، عاون بزاف باش يقاد نماذج نفهمو بها شكل د دّرة، زيد عليها داكشي لي عطا ف ميكانيك كوانتيك. كان من بين لي قبلو ب طبيعة لاحتمالية لي كتطرحها ميكانيك كوانتيك ؤ عطا ليه تفسير لي معروف ب تّفسير د كوپنهاݣن، تسمى على سميتو لمعهد نيلز بور ف كوپنهاݣن. خذا دّوكتورا ديالو ف لفيزيك عام 1911. بور غايفتح لمعهد د لفيزيك النظرية ف كوپنهاݣن ؤ غادي يعطي النظرية ديالو لمشهورة د تركيب دّرة لي غاياخد عليها جايزة نوبل عام 1922.
نيلسون مانديلا

نيلسون روليهلاهلا مانديلا (تزاد ف 18 يوليوز 1918 ف مڤيزو و مات ف 5 دجنبر 2013 ف جوهانسبرݣ) هو سياسي افريقي و رئيس جنوب افريقيا ما بين 1994 و 1999. ف عام 1943 دخل نيلسون مانديلا لحزب لمؤتمر لوطني لافريقي. تعرف بالنضال ديالو ضد نظام لعزيل على حساب لون د لبشرة تيتسما ب لابارتايد. ف للول كان النضال ديالو سلمي و لكن من بعد مجزرة شاربفيل ف 21 مارس 1960، كون و تراس شعبة عسكرية تبعة للحزب سميتها رمح الامة. كان لهدف ديالها تنوض لفوضة و طيح بالنضام العنصري. ف 5 غشت 1962، شدوه بوليس د جنوب افريقيا و تحكم عليه يبقى ف الحبس حياتو كاملة. حياتو. تزاد نيلسون مانديلا ف عروبية سميتها مڤيزو ف مقاطعة اوماتاتا ف ترانسكاي ف جنوب افريقيا.
نيپال

نيپًال، رسميا لجمهورية الديموقراطية لفيديرالية د نيپّال (بالنيپّالية: सङ्घीय लोकतान्त्रिक गणतन्त्र नेपाल) هي بلاد ماكاطلش على لبحر جات ف لجنوب د اسيا، و بالضبط ف الجبال د لهيمالايا. تاتحدّها من الشمال الشينوا، و من لجنوب و الشرق و لغرب لهند. نيپًال عندها جغرافيا متنوعة، فيها السهول ولغابات والجبال. 8 من اعلى 10 د الجبال ف لعالم جاو فيها، منهم الجبل ديال ايڤريسط، اللي هو اعلى جبل ف لعالم. لبلاد معزولة من الناحية د التضاريس ديالها و الطرقان اللي صعيبة فيها. فيها 4 ديال لاقاليم و 14 لمقاطعة و 75 ناحية. نيپًال بلاد عندها تاريخ قديم و فيها تولد لمؤسس ديال لبودية. لبلاد كانت فيها مملكة لوقت طويل، و ماعمرها ماتستعمرات، حيت كانت خدّامة فالتوازن ما بين الشينوا و لهند. ف 2001، وقعات مجزرة كبيرة ف لبلاد ملّي لامير د لبلاد قتل بّاه و مّو و 7 د الناس من لاسرة لملكية، و موراها نتاحر. دخلات لبلاد موراها ف حرب اهلية سالات ف 2008 ولاّت فيها جمهورية علمانية، و سالات اخر مملكة هندوسية كانت ف لعالم. تيسكنو ف نيپًال شويا كتر من 28 مليون د الناس، و لعاصمة ديالها و اكبر مدينة فيها هي كاطماندو. اللغة الرسمية د لبلاد هي النيپًالية، و لفلوس اللي كاتخدّم هي الروپية النيپًالية. هي داخلة ف لامم لمتحدة من 1955، و فيها لمقر ديال الرابطة د جنوب اسيا د التضامن لجهوي.
انخيلة

نّخيلة جماعة ترابية قروية كاينة ف اقليم سطات، جهة دّار لبيضا سطات، ساكنين فيها 12306 واحد، على حسب لاحصاء لعام 2014.
النواصر

نّواصر مدينة مغريبية و جماعة ترابية حضرية كاينة ف اقليم نّواصر، جهة دّار لبيضا سطات، ساكنين فيها 21508 واحد، على حسب لاحصاء لعام 2014.
هاروكي موراكامي

هاروكي موراكامي (خلاق ف 12 يناير 1949 ف كيوطو ف جّاپون) كاتب روايات و قصص جاپوني. كتب بزاف د روايات لّي نجحو ف لعالم كامل و تترجمو ل كتر من 50 لوغة. لاداب كايصنفوه نّقاد ف لاداب لبعد حداتي و فيه تخليطة ديال سّريالية و لفنطازيا و تا لخيال لعلمي و كايدوي فيه على لمواضيع لوجودية و لمشاكيل لجتيماعية ديال دّول رّاسمالية.
هايتي

هايتي (ب لفرانساوية: Haïti - ب لكريول: Ayiti) هي بلاد جات ف لكاريبي، و تاتقاسم لجزيرة ديال هيسپانيولا مع لجمهورية د الدومينيكان. هايتي تاتحدّها الدومينيكان من الشرق، و لبحر د لكاريبي من ݣاع الجوايه لاخرا. هايتي عندها تالت اكبر مساحة ف لمنطقة د لكاريبي، و اكبر عدد ديال السكان (فيها تقريبا 11. 4 مليون د الناس). هايتي بلاد عندها تاريخ خاص. كانت لجزيرة اللي هي فيها (هيسپانيولا) هي اول بلاصة وصل ليها كريسطوف كولومبوس ف 1492، و دار فيها قاعدة عسكرية صبليونية. صبانيا كانت هي اول بلاد حتلاّت هايتي من الدقّة اللولا اللي وصلاتليها، و لكن ف 1626 خداتها منّها فرانسا، و ما عتارفات صبانيا بهاد لاحتلال تا 1679. ف لوقت اللي تستعمرات فيه هايتي، جابو ليها لاوروپيين بزاف د لعبيد و خدّموهم ف لفلاحة. ف 1791، ف وسط التورة لفرانساوية، تارو لعبيد لافارقة على لفرانساويين، و هرّسو لمزرعات و لمدن. بقات التورة ديالهم تال عام 1803، اللي غلبو فيه لجيش د فرانسا، و ف 1 يناير 1804 ستاقلات رسميا لجمهورية ديال هايتي، اللي كانت اول جمهورية كحلا ف لعالم، و تاني بلاد ستاقلات ف النص لغربي د لكرة لارضية، مورا لميريكان. لعاصمة ديال هايتي هي پور ؤ پرانس (لمرسى د لامير) و اللغات الرسمية اللي فيها هي لفرانساوية و لكريول ديال هايتي. لفلوس اللي كاتخدّم ف لبلاد هي ل ݣورد.
هدى صدقي

هدى صدقي ممثلة مغريبية. خلاقت ف الرباط 4 دجنبر 1980، من 2003 ؤ هي مشاركة فبزاف دالاعمال المغربية الفنية المشهورة. بدات لمسيرة لفنية ديالها بالغنا، منين دخلات ل"الكونسيرڤاطوار" ف الدار البيضا عام 1997 باش تقرا الموسيقى ؤ تعلم لسولفيج. ملي مكانش عندها الزهر ف برنامج "نجوم الغد" لي كان عتيق بنشيڭر كيقدمو ديك الساعة. قررت باش تخلي الغنا ؤ تمشي للتمثيل فين قراتو فلمعهد لمدة خمس سنين. لبداية لحقيقية ديالها كانت ف 2003 فين شاركات ففيلم "سمك القرش" لي لمخرج ديالو "حميد الزوغي". من بعد هاد لفيلم شاركات فشحال من فيلم ؤ ولات وجه معروف ؤ مشهور عند لمغاربة.
هشام نوستيك

هشام نوستيك (مزيود ف تازة ف 1976) لّي مشهور بسمية كافر مغربي، و لّي سميتو لحقيقية يمكن تكون هشام بوليمان (على حساب بعض لمقالات صّحفية) هو كاتب مغريبي و منتج محتوى ف انترنيت عايش ف كندا. نوستيك معروف ب لبرامج ديالو (ولا لّي كاينتجها و يساهم فيها مع ناس خرين) لّي كاتشد ف لاديان. نوستيك كايعرف راسو على انو لاادري (اݣنوستيك) و ملحد ب لالاه لابراهيمي لّي كايتشاركو فيه لاسلام و لمسيحية و ليهودية. نوستيك الف كتوبا ب دّاريجا كاتعاود على سّيرة داتية ديالو و كيفاش تطورات لافكار ديالو و لّي كايفصل فيها لمواقف ديالو على لاديان و لاسلام ب دّات. حياتو. نوستيك خلاق ف تازة و دوز صغرو ف ضروف صعيبة. ماتو واليديه و هو صغير و تكلفات بيه ختو و راجلها، لّي رباوه مع ولادهوم ف قنيطرة. ف لمغريب كان نوستيك ف شّباب ديالو متاتر ب لحركات لاسلامية، و دخل مع منظمات بحال دّعوة و تّبليغ و لعدل و لاحسان. من بعد لباك هاجر ل المانيا و تما دخل مزيان ف لجماعات لاسلامية سّلفية و مشا بعيد ف افكار لجهاد. جراتو ديك تّجربة تال لبوسنة ف تسعينات لّي كانت كاتعرف حرب اهلية. من بعد داتو ظّروف باش يدرس لادب لالماني و من بعد لمسيحية، تما بدات مرحلة شّك عندو و لّي كملات ب انو ولا لاادري و بدا كايخدم ف انتاج محتويات "كفرية" على حساب كيفاش كايسميها. هاد لانتاجات ديالو لقات متابعة كبيرة ف لمغريب و دّول لهاضرة ب لعربية.
هنݣاريا

هنݣاريا (بلهنݣارية: Magyarország) ولا لمجر، هي بلاد جات ف لوسط د اوروپا وماكاطلش على لبحر. تاتحدّها من الشمال صلوڤاكيا، من الشمال الشرقي اوكرانيا، من الشرق رومانيا، من لجنوب كرواتيا و صربيا و صلوڤينيا، و من لغرب لوطريش. هنݣاريا عندها تاريخ قديم و دازو عليها بزاف د لحضارات بحال السيلتيك و الرومان و لجرمان و السلاڤ. لاصل ديال لبلاد ديال دابا تيرجع للعصور لوسطانية، و بالضبط للقرن التاسع، ملي سكنو لمجريين (هوما شعب اصلهم من روسيا) ف ديك لارض. بقات لمملكة د لمجريين تقريبا 946 عام و دارزو عليها بزاف د لاحدات. من 1541 ل 1699 حكمات الدولة لعتمانية على طراف من هنݣاريا. ف لقرن 18، تحالفات هنݣاريا و لوطريش، و كوّنو لامبراطورية النمساوية لهنݣارية، اللي كانت قوة عضمى فاوروپا، و لكن تفككات مورا لحرب لعالمية اللولا. من 1947 ل 1989 كانت هنݣاريا بلاد شيوعية تابعة للمعسكر الشرقي، و لكن ملّي طاح لحكم الشيوعي، ولاّت لبلاد جمهورية ديموقراطية و قوة اقتصادية فيها خلصة طالعة. تيسكنو ف هنݣاريا تقريبا 9. 7 مليون د الناس، و لعاصمة ديالها هي بوداپيسط. اللغة الرسمية د لبلاد هي لهنݣارية، و لفلوس اللي كاتخدّم فيها هي ل فورينت. هنݣاريا دولة عضو ديال الاتحاد الاوروپي من 2004 و داخلة ف لفضاء ديال شينݣين من 2007. هي داخلة تا ف بزاف د لمنضمات دولية بحال لامم لمتحدة و الناطو و منضمة التجارة لعالمية و لبنك الدولي و لمجلس ديال اوروپا.
هو شي مين

نݣويين سين كونݣ اللي معروف بسميت هو شي مين (ب لڤييطنامية Hồ Chí Minh) (تولد ف 19 ماي 1890 ف هوانݣ ترو - مات ف 2 شتنبر 1969 ف هانوي) كان مناضل شيوعي و سياسي ڤييطانمي، ولاب الرًوحي د لاستقلال د لاندوشين من فرانسا و الجاپون و لميريكان. هو شي مين كان هو لوزير لاول د شمال ڤييطنام من 1945 ل 1955 واول رئيس د لجمهورية الديموقراطية د ڤييطنام من 1945 ل 1969. كان هو حتا الرئيس ولكاتب لعام د حزب لعمال د ڤييطنام (واللي كيتسمًا تا لحزب الشيوعي لڤييطنامي)، اللي كان حزب ماركسي لينيني. سايݣون، لي هي اكبر مدينة ف ڤييطنام، بدلات سميتها ف 1975 ل"لمدينة د هو شي مين" من مورا ما دخلوها الثوار لڤييطناميين اللي غلبو لميريكان. هو شي مين كان تيخدًم التقنيات د لحرب د لعصابات اللي خداها من محمد بن عبد لكريم لخطابي، و كان ݣاع طلب منًو باش يهضر فالراديو د ڤييطنام باش يقول ل لمغاربة اللي تيتحاربو فلجيش د فرانسا مايحاربوش فلاندوشين، حيث تيخدمو لمصالح د لاستعمار وتيقتلو شعب مستعمر بحالهم.
هوبا هوبا سپيريت

هوبا هوبا سپيريت هي واحد لفرقة مغربية ديال فيزيون روك و ݣناوا، تاسسات ف 1998 فالدار لبيضا. هوبا هوبا هوما من لمؤسسين د لجيل د حيحا ميوزيك، وتيغنيو ب الداريجة و لفرانساوية، وشي مرات ب لينݣليزية تاهيا.
هوكوساي

كاتسوشيبا هوكاساي (بجّاپونية: 葛飾北斎؛ مزيود ف 31 اكتوبر 1760 – مات ف 10 ماي 1849) فنان جاپوني، رسام ؤكييو-اي، و صانع طباعة كينتامي للفترة د ايدو. كاتسوشيبا تزاد ف ايدو (دابا طوكيو)، و هو معروف بزاف بلي هو اللي كتب سلسلة لموكوهانݣا: ستة و تلاتين مشهد د جبل فوجي ("富嶽三十六景" فوݣاكو سانجوروكو-كاي، 1831) واللي كتحتاوي علا لمطبوعة لايقونية لعالمية، لموجة لمݣضرة قبالت كاناݣاوا ("神奈川沖浪裏" كاناݣاوا-اوكي نامي اورا). هوكوساي صايب لمشاهد ستة و تلاتين علا قبل تّفرݣيعة لي عرفها مجال السياحة الداخلية، و علی قبل الهوس ديالو الشخصي ب جبل فوجي ف نفس لوقت. هاد السلسلة، سيرتو مطبوعة الموجة لمݣضرة و فوجي لحمر هيا لي ضمنات شّهرة ديال هوكوساي ف جّاپون و برا. كيݣول لمؤرخ ريتشارد دوݣلاس: "ف لواقع، يلا كان عمل واحد هو اللي صنع سمية هوكوساي ف جّاپون و برا، فا هوا ب تّاكيد هاد سلسلة لمطبوعات لكبيرة. " ؤ وخّا لخدمة د هوكاساي قبل هاد سّلسلة بلا شك مهيمة فا هو ما حصلش علا عتيراف واسع قبلما يصاوبها.
هولاندا

هولاندا ولاً لمملكة د هولندا (بالهولندية: Koninkrijk Nederland) هي دولة فلغرب د اوروپا، تاتحدها المانيا فالشرق، و بلجيكا فلغرب. من غير لارض د هولاندا اللي كاينا فاوروپا، عندها تا تلاتة د لجزر تابعا ليها جات فلكاريبي. هولاندا معروف عليها باللي هي بلاد مرتابطة بلبحر، وكان عندها تاريخ طويل فالرحلات لبحرية وليحتيلال ولحروب اللي بدات كلها من لبحر. السمية ديالها اصلا (نيديرلاند) تاتعني لارض لهابطة، حيت بزاف من لاراضي د هولاندا جات تحت من لرتيفاع د لبحر. لعلاقة د هولاندا مع لبحر تاتبان تا ملًي تانعرفو باللي اكبر مرسى فاوروپا هو لميناء د روطيردام، اللي كان تا اكبر مرسى فلعالم من 1962 ل 2004. تيسكنو فهولندا 16 مليون ديال الناس، ولعاصمة الرسمية ديالها هي امسطردام، واخا لمقر د لحكومة كاين ف لاهاي. اللغة الرسمية فلبلاد كلها هي لهولاندية، وعاد كيتهضرو فيها لغات خرا محلًية. هولاندا من بين لمؤسسين ديال ليتيحاد لاوروپي ف 1957. لماليك ديال هولندا د دابا سميتو ڤيلهم اليكساندر.
هوليوود

هوليوود (بلونݣلي:Hollywood) هي واحد البلاصة ف مدينة لوس انجلوس ف ولاية كاليفورنيا ف لميريكان. جات بين لغرب والشمال لغربي دوسط مدينة لوس انجلوس. السبلب باش تشهرات هوليوود ؤ تعرفات فلعالم هو حيث فيها بزاف د استوديوات د السينما ؤ ناس دلفن لمشهورين فالعالم، ؤ هي لمركز التاريخي د السنيما لمريكانية ؤ دلممثلين لميريكانين. غالبا ناس كاتخدّم لكلمة ديال "هوليوود" الا كانو كيهضرو على السينيما ف ميريكان.
هومو إيريكتوس

هومو ايريكتوس (سّميتو لعلمية Homo Erectus و لّي كاتعني: هاداك لّي ناض و وقف على رجليه) هو واحد لݣنس د لقرودا لفوقانيين لّي عاشو بين هادي 2 د لمليون و 300 الف عام. هو اول ݣنس كان ميا ف لميا كايمشي على جوج رجلين (لݣنوس بحال لوسطرالوپيتيك و لهاپيليس كانو بين و بين و لاغلبية د لوقت كايتحركو على ربعة). لايريكتوس كان كايسرح بزاف و كايغامر ل مسافات طويلة و هادشي لّي خلانا ليوم نلقاو لعضوما و لحفريات ديالو ف واحد لمساحة كبيرة: افريقيا كولها، لجزيرة لعربية و شّام و لعراق و ايران و لهند و صّين و جنوب شرق اسيا. لعولاما كايرجحو انه هو اول ݣنس د بنادم عمر اسيا. لهومو ايريكتوس كان صياد واعر زيادة على انه كان ميخالي و هو لّي خلا ماكلتو تكون منوعة. كان معلم ف تّصياب ديال دوزان و لادوات د صّيادة من لحجر و لخشب و كتاشف كيفاش يصاوب لعافية هادي 400 الف عام. اول شانتيو ديالو تكتاشف ف اندونيسيا ف 1891 و كان لقاه لعالم لهولندي يوجين دوبوا. وكان ديال هومو ايريكتوس مرا. لفورمة و تّاقيدة ديالو. كايشبه بزاف ل لهومو ساپيانس (بنادم لّي كاين دابا) غير هو مختلف عليه ف شّكل ديال لفك ديالو ب حيت كان مݣدر على ديال لهومو ساپيانس و تقل ب لعضام و زيد عليها انه ما كانتش عندو لݣادومة و كانت عندو جبّهة مسطحة و عريضة.
هومو هابيليس

هومو هابيليس (سميتو لعلمية Homo habilis و لّي كاتعني: هاداك لّي كايعرف يصاوب شي حوايج ب يديه) هو واحد لݣنس د لقرودا لفوقانيين لّي عاشو بين هادي 2. 4 و 1. 6 د لملاين د سنين. اول حفرية تلقات د هاد لݣنس كانت ف موقع اولدوڤاي ف طانزانيا ف 1960 و لّي كان لقاها لعالم جوناطان ليكي. لهومو هابيليس كان كايعيش ف شّجر و ميخالي نباتي غير هو كان اول ݣنس د لقرودا لفوقانيين لّي قدر يخدم يديه مزيان باش يصنع دوزان و لعيبات من لحجر، كان كايتعملهوم ب دّات ف تقطاع الشجر و نّباتات سوا باش ياكلهوم و لا يصاوب لعشاش ديالو. لحفريات و لعضوما لّي تلقاو د هومو هابيليس (كتر من 200 فرد) كايرجحو بلي كان عايش ف جّوايه ديال شّقة لكبيرة د ريفت لّي غادة من اتيوپيا ل جنوب افريقيا. لفورمة و تّاقيدة ديالو. راسو كان كبير و وجهو ما كانش خارج ل قدام بزاف (ب لمقارنة مع لݣنوس لّي سبقوه بحال لوسطرالوپيتيك)